kardosdrur/scandi-wiki huggingface dataset:
Krymmel

Krymmel er  farvede stykker sukker som bruges til pynt på kager eller soft ice. Krymmel fås i mange forskellige farver og som fint eller groft hakket chokolade, tutti-frutti, harlekin. Krymmel sælges af specialkøbmænd og supermarkeder.

Ordet kommer fra tysk Krümel, der betyder (brød)krumme.

Fødevarer
Sosti

Sosti (dansk) eller Wassersleben (tysk) er en lille forstad til Flensborg i det nordligste Tyskland, der ligger direkte ved Flensborg Fjord. Byen ligger ved den dansk-tyske grænse (ved Skomagerhus) og hører under Harreslev Kommune (Harrislee).

I 1871 kom landsbyen under Nyhus Kommune, 1938 blev den sammen med Kobbermølle indlemmet i Harreslev. Før 1920 tilhørte Sosti Bov Sogn.

Bebyggelsen er præget af mondæne lejlighedskomplekser med smuk udsigt over fjorden. Det er kun få hundred meter til nabobyen Kobbermølle.

Ved Skomagerhus begynder vandrestien Gendarmstien, der går gennem Kollund Skov.

Etymologi 
Bebyggelsen er på tysk opkaldt efter den dansk-tyske embedsmand Joachim Wasserschlebe, der i 1780 byggede et landsted ned ved stranden og indrettede her en park med sjældne botaniske vækster. Sosti blev derefter opkaldt efter villaens ejer og kom til at hedde Wassersleben på tysk. Ældste stedsbetegnelse er Sosti (på tysk Sostie). Navnet er sammensat af so for svin og sti i betydningen sti (oldnordisk stīgr) eller måske stald (oldnordisk stīa). Den kommer muligvis af, at bønderne har holdt svin på olden i skovene ned mod fjorden. Navnet Sosti er første gang dokumenteret 1767.

Grænseovergangen Skomagerhus 
Ved grænseovergangen Skomagerhus kan grænsen passeres via en lille træbro over åen Kruså. Nogle lokale tror fejlagtigt at Skomagerhus er Europas mindste grænseovergang og den eneste bro, som forbinder Danmark med Tyskland.

Billeder

Eksterne henvisninger

Referencer 

Harreslev
Forstæder til Flensborg
Byer i Kreis Slesvig-Flensborg
Team JiYo

Team JiYo er et parkour og freerunning-hold. Holdet har været med siden parkour kom til Danmark fra Frankrig omkring midten af 00'erne og er dermed Pionererne indenfor parkour og freerunning i Danmark.

Aktiviteter 
Holdet underviser udøvere i alle aldre og på forskellige niveauer og laver regelmæssigt workshops rundt i landet og udlandet. Det har siden 2004 lavet shows, foredrag, events, kurser og konsulentarbejde.

Herudover har Team JiYo bl.a. vundet Scenen er din i 2006. De har også lavet en parkour-kollektion med hummel, som bl.a. omfatter en parkoursko, som er opkaldt efter teamet og bærer navnet "JiYo". 

Team JiYo åbnede i august 2009 verdens største parkourpark, som var designet af Martin Coops og Rinaldo Madiotto. Parken blev kaldt for "JiYo Parken", havde et budget på omtrent 2,5 millioner kroner og var åben for offentligheden døgnet rundt. Parken lå i Københavns nye bydel Ørestad og var finansieret af Københavns Kommune, Bygge og Anlægsfonden samt By & Havn. JiYo Parken blev nedlagt i år 2017, og der er nu bygget lejligheder på stedet.

Navnets oprindelse 
"Jiyo" er et japansk/kinesisk buddhistisk ord. Ordet JiYo er i dets betydning delt op i to: Dette er "Ji" og "Yo". "Ji" betyder "selv" og "Yo" betyder "at bruge". "JiYo" betyder derfor "at bruge sig selv".

Medlemmer

Medlemmer 
 Martin Coops
 Rinaldo Madiotto
 Sami El-Hindi
 Tom Nyeng Møller
 Bjarke Ytting Hellden
 Signe Højbjerre
 Nicklas Milling Pedersen
 Jannik Baltzer Hansen
 Rasmus Baltzer Hansen
 Maja Juel-Hansen
 Trine Damberg Nissen
 Jacob Christensen
 Lasse Hammer
 Anders Østergaard Søberg
 Sebastian Stokkebro Sørensen
 Jonas Thorsager
 Jesper André Sørensen
 Lars Libak Pedersen
 Sonic

Eksterne henvisninger 
 www.teamjiyo.com
 www.540.dk

Sportsklubber i Danmark
Parkour
Freerunning

Freerunning er en sportsgren, som er udviklet fra Parkour. De to begreber dækkede engang over det samme, hvilket kom sig af at englænderne havde svært ved at udtale det. Men nu har Freerunning udviklet sig til at også omhandle flips, saltoer og kampsports kunster. Det blev startet af Sébastien Foucan, som også medvirkede i James Bond-filmen Casino Royale i en stuntscene med freerunning. Freerunning har også hentet inspiration fra Urban Tricking.

“Freerunning anses som en disciplin udsprunget af parkour. De basale bevægelsesteknikker i urbane og naturlige miljøer, danner grundlag for freerunningteknikker. Vægten ligger dog ikke på at bevæge sig fremad, men på at bevæge ens egen krop og interagere med omgivelserne kreativt og individuelt.”

I England bruges begrebet Freerunning meget. I Danmark er Team JiYo et af de få hold der dyrker det på højt niveau.

Parkour
Carbonat

Carbonat (Kemisk Ordbog) er syreresten af kulsyre. Det er en ion der består af et carbon-atom og tre oxygen-atomer (CO32-). carbonat skrives af og til som karbonat, og dette er den stavemåde, der er anvendt i Retskrivningsordbogen.

Syrerestionen indgår bl.a. i kalk, kulsyre og kobberkarbonat (se nedenfor).

Alle carbonater har den egenskab, at de kan reagere på to måder over for syre. De kan enten afgive deres metalion og i stedet overtage den fremmede syres hydroner, eller de kan helt ophøre med at være syre, når CO2 frigives fra kulsyren. På den måde kan carbonater helt fjerne syre fra en opløsning, og det er en virkning, som bliver udnyttet dagligt i alle former for jordbrug (Se også under buffereffekt).

De fleste kationer [metalion] med to eller flere positive ladninger laver tungtopløselige karbonatsalte, som defineret ved Helge Myginds bog i Kemi C, "2 g tungt opløseligt salt per 100 ml vand". I dennes skema angives kobberkarbonat til ikke at eksistere, men det gør det. Saltet udfældes let og ved tilsætning af saltsyre til et vasket bundfald dannes der bobler af CO2 som angivet ovenfor.

En speciel form for hydreret carbonat forekommer i koldt, alkalisk miljø som ikait, CaCO3, 6H2O. Ikait er navngivet efter den eneste kendte forekomst som ikka-søjler i Ikkafjorden i Grønland.

Se også 
 Calcit
 Dolomit

Eksterne henvisninger 
 "Helge Mygind, Kemi C" 

Uorganisk kemi
Anioner
Kulstofforbindelser
Karbonater
Erling Møldrup

Erling Møldrup (født 25. november 1943, død oktober 2016) var en dansk klassisk guitarist, kendt for at spille musik fra alle perioder.

Han fik sin første uddannelse under Jytte Gorki Schmidt på Det Kongelige Danske Musikkonservatorium i Århus. Han fik sit eksamensbevis i 1972. Han har optrådt rundt om i verden som solist, kammermusiker og med forskellige orkestre. Han har også turneret som gæsteforelæser. Den første af mange optagelser med ham udkom i 1975, blandt dem er J.S. Bachs lut-værker og de komplette guitar-værker af Per Nørgård. Han spiller repertoire fra alle perioder – renæssance, barok, klassisk, "Segovia-stil" og moderne. Han har bestilt et stort antal værker fra levende skandinaviske komponister. Han er også forfatter til bogen "Guitaren, et eksotisk instrument i den danske musik" og en række artikler.

Noter

Eksterne henvisninger 
 

Guitarister fra Danmark
Klassiske guitarister
Klassiske musikere fra Danmark
Mammendorf

Mammendorf er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Mammendorf fejrer i 2008 sit 1250-års jubilæum og er dermed den ældste by i regionen.

Geografi 
Mammendorf ligger omkring 8 km vest for Fürstenfeldbruck og 35 km vest for München. Mammendorf er administrationsby for Verwaltungsgemeinschaft Mammendorf.
Floden Maisach løber gennem kommunen.
Mittelstetten (Oberbayern)

Mittelstetten er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern. Den er en del af Verwaltungsgemeinschaft Mammendorf.

Byen ligger 13 km sydøst for Augsburg og 13 km nordvest for Fürstenfeldbruck.
Nationale industriminder

Begrebet nationalt industriminde opstod 2006-07 da Kulturarvstyrelsen udpegede 25 industrier som national kulturarv. I Danmark har industrialiseringen været afgørende for de sidste 150 års historie og for det samfund vi har i dag. Derfor gennemførte Kulturarvsstyrelsen udpegningen. Tilsammen fortæller de om afgørende træk i industriens udvikling og Danmarks forandring til industrisamfund mellem 1840 og 1970. De nationale industriminder er præsenteret på hjemmesiden 25fantastiske industrier.

En del af grundlaget for udpegningen var 161 industriminder af regional betydning, som museer og kulturmiljøråd havde beskrevet i rapporter om de vigtigste industriminder inden for deres respektive områder, hvilket var de daværende amter. Rapporterne findes samlet på Kulturarvsstyrelsen hjemmeside .

Udpegningen af industriminderne har ikke nogen juridiske konsekvenser for virksomhederne. Målet er at understrege virksomhedernes betydning for den danske kulturarv og er en opfordring til, at der ved den fremtidige udvikling i videst muligt omfang tages hensyn hertil. 

De 25 nationale industriminder er:
 Holmen
 Mølleådalen
 Brede Værk
 Raadvad
 Frederiksværk
 Carlsberg i Valby
 Tasso/Albaniområdet
 Rud. Rasmussens Snedkeri
 Roesukkerfabrikken "Lolland"
 Andelsmejeriet i Hjedding
 Bornholms Råstofindustrier
 Grøns Varepakhus
 Københavns Vandværk i Studiestræde
 Esbjerg Dokhavn og fyrsystem
 Jernbanen mellem København og Korsør (Herunder centralværksteder og funktionærboliger i Jernbaneterrænet på Vesterbro)
 Den Brune og Hvide Kødby
 Cathrinesminde Teglværk
 Aalborg Portland
 De Danske Spritfabrikker i Aalborg
 H.C. Ørstedsværket
 De Fem Søstre på Århus Havn
 Danfoss på Als
 Håndværkerbyen i Valby
 Lindøværftet og Munkebo
 Novo og Novozymes
 Tekstilbyen Herning
 Coop Danmark i Albertslund

Eksterne henvisninger 
 Industri, Industri – 25 stk. dansk kulurarv, Kulturarvsstyrelsen og Gads Forlag 2007.
 Præsentationen af de 25 nationale industriminder
 På Kulturarvstyrelsens webside findes en oversigt over de 161 regionale industriminder .

Industrihistorie
Danmark i 2000-tallet
Bygninger, konstruktioner og anlæg i Danmark
Arkitektur i Danmark
Moorenweis

Moorenweis er en kommune i Landkreis Fürstenfeldbruck der ligger i den vestlige del af Regierungsbezirk Oberbayern i den tyske delstat Bayern.

Geografi 

Moorenweis ligger cirka 14 km vestsydvest for Fürstenfeldbruck. I kommunen ligger floden Maisachs kilder.

Moorenweis består af landsbyerne:

 Moorenweis med bebyggelserne Albertshofen, Brandenberg, Hohenzell og Windach.
 Dünzelbach med bebyggelserne Luidenhofen og Zell
 Eismerszell
 Grunertshofen
 Purk med bebyggelserne Langwied og Römertshofen
 Steinbach

I Purk ligger et voldsted fra den tidlige middelalder.

Eksterne henvisninger 

 Webside om landsbyfællesskabet Purk – Langwied – Römertshofen
Lawrence Lessig

Lawrence Lessig (født 3. juni 1961) er en amerikansk akademiker og politisk aktivist. Han er professor i jura fra Harvard Universitet og har grundlagt Center for Internet and Society. Lessig er en af grundlæggerne bag Creative Commons og sidder i bestyrelsen for Electronic Frontier Foundation og organisationen The Software Freedom Law Center.
Han er kendt som en stærk fortaler for remix-kulturen, og ser det som en stærk nødvendighed, at de gældende copyright regler tilpasses nutidens teknologiske udvikling.

I 2007 meddelte han, at han ville stoppe sin mange årige fokusering på copyright-relaterede emner og i stedet kaste sit engagement ind i arbejdet mod politisk korruption.

Bibliografi 
 Code and Other Laws of Cyberspace (2000) 
 The Future of Ideas (2001)  – tilgængelig som download under Creative Commons Attribution-NonCommerical (by-nc) licens her: the-future-of-ideas.com
 Free Culture (2004)  – tilgængelig som download under Creative Commons Attribution-NonCommerical licens her: ree-culture.org
 Code: Version 2.0 (2006)  – tilgængelig som download under Creative Commons Attribution-ShareAlike (by-sa) licens her codev2.cc
 Remix: Making Art and Commerce Thrive in the Hybrid Economy – udkom 18. oktober 2008

Eksterne henvisninger 

 Lawrence Lessigs blog
 Creative Commons

Fri software-kultur
Faglitterære forfattere fra USA
Jura
Samfund
Tvis

Tvis er en by i det nordlige Vestjylland med , beliggende i Tvis Sogn ca. 7 kilometer øst for Holstebro. Byen ligger i Region Midtjylland og hører til Holstebro Kommune. I byen er der en skole, en kirke, en købmand og en nedlagt station, som ligger på Vejle-Holstebro-banen.

Tvis er blandt andet kendt for virksomhederne Actona og Tvis Køkkener samt idrætsforeningen Tvis KFUM, hvis håndboldafdeling i år 2000 blev en del af holdfællesskabet Team Tvis Holstebro.

Kilder 

Byer i Holstebro Kommune
Michael Frilund

Michael Frilund (født 11. august 1988) er en dansk squashspiller og fodboldspiller. For nuværende, 2009, spiller han for Københavns Squash Klub samt for Annisse IF.

Karriere  

Højdepunkter: 
 2005 Nummer fem ved Individuelt Europamesterskab for Juniorer
 2006 Bronze ved de Danske mesterskaber for hold 
 2006 Individuelt Sølv ved de Danske mesterskaber 
 2006 Rangere nummer 1 i Danmark for Seniorer 
 2008 Vinder Skovbakken Challenger og gør dermed Comeback efter et halvt års karantæne 
 2011 Vinder Guld ved de Danske mesterskaber for Hold med Birkerød Squash Klub
Den 1. august 2006 flyttede Michael til Edinburgh, Skotland for at spille squash på fuld tid. 
Michael boede i Edinburgh, Skotland i et halvt år, inden han flyttede tilbage til Danmark.

I sin karriere har Michael hidtil repræsenteret det danske herrelandshold ved fem europamesterskaber.

Privat 
Michael Frilund er født og opvokset i Helsinge, Danmark og spiller squash for Birkerød Squash Klub. 

Frilunds karriere startede i Helsinge Squash Klub, men i en alder af 16 flyttede han til Odense. Her repræsenterede han klubben Odense Squash & Motions Klub, og træningen i OSMK gjorde Michael til en af landest bedste juniorspillere.

Eksterne henvisninger 

Squashspillere fra Danmark
Personer fra Helsinge
Hertugdømmet Braunschweig-Lüneburg

Hertugdømmet Braunschweig-Lüneburg () var et hertugdømme og rigsfyrstendømme indenfor det Tysk-romerske rige. Hertugdømmet opstod i 1235 på basis af slægten Welfs ejendomme i Sachsen og blev givet som rigslen til Otto Barnet, som var sønnesøn af Henrik Løve. Navnet blev taget fra de to største byer Braunschweig og Lüneburg.

Hertugdømmet blev arvedelt i delfyrstendømmer flere gange i løbet af middelalderen. Delfyrstendømmerne eksisterede frem til Det tysk-romerske riges opløsning i 1806. Hertugdømmet blev ophøjet til kurfyrstendømme i 1708.

Hertugdømmet Braunschweig-Lüneburg ophørte ved Wienerkongressen i 1814-1815 og blev afløst af staterne kongeriget Hannover og hertugdømmet Braunschweig. Begge disse tidligere stater er nu en del af den tyske delstat Niedersachsen. Den dag i dag bruger medlemmerne af huset Hannover titlen hertuger af Braunschweig og Lüneburg.

Tidligere tyske stater
Stater under Det tysk-romerske Rige
Braunschweig-Lyneburg, Hertugdømmet
Niedersachsens historie
Sachsens historie
Etableret i 1235
Ophørt i 1806
Braunschweig-Lyneburg, Hertugdømmet
Supranaturalisme

Med supranaturalisme kan man betegne en opfattelse der antager et værensområde eller værensprincip der ikke restløst går op i naturen. Inden for filosofien kan denne opfattelse modstilles naturalismen, og inden for teologien kan den modstilles forskellige former for rationalisme. 
Man har betegnet forskellige former for formidling mellem supranaturalisme og rationalisme for rationalistisk supranaturalisme eller supranaturalistisk rationalisme.

I teologien betegner supranaturalisme sædvanligvis en anskuelse som understreger Guds indgriben i naturen ved åbenbaring og undere. Opfattelsen er i princippet en dualisme, idet en instans udefra eller uden for denne verden kan gribe ind heri. 

Om de mange blandinger af disse teologiske holdninger fra oplysningstiden skriver Knud Banning:
Oplysningsbevægelsen satte sine første spor hos danske teologer i tiden omkring 1750, og den prægede de fleste teologiske studenter indtil ca. 1820. Undertiden er denne periode betegnet som "rationalismens tidsalder", og dens præster er kaldt "rationalister". Disse benævnelser er dog lidet heldige, thi flere strømninger mødes og brydes i disse år, og i kirkehistorien er det almindeligt at skelne for eksempel mellem den ældre og den yngre supranationalisme, neologi og rationalisme, alt efter de forskellige teologers vurdering af forholdet mellem fornuft og åbenbaring.

Se også 
 Relaterede emner:   Naturalisme – Rationalisme – Deisme – Teisme – Neologi – Fornuft – Åbenbaring

Eksterne henvisninger 
 Supranaturalisme behandles i det svenske opslag om oplysningstiden
 Opslag på engelsk Wikisource om rationalisme, der behandler flere af de relaterede emner.

Noter

Religion
Teologi
Kristendom
Ravishing Grimness

Ravishing Grimness er det syvende studiealbum fra det norske black metal-band Darkthrone. Det blev udgivet i 1999 gennem Moonfog Productions.

Spor 
Alle tekster af Fenriz, størstedelen af musikken af Nocturno Culto.
"Lifeless" – 5:42
"The Beast" – 5:30
"The Claws of Time" – 7:03
"Across the Vacuum" – 7:14
"Ravishing Grimness" – 7:26
"To the Death (Under the King)" – 4:45

Darkthrone-album
Album fra 1999
Palmach

Palmach (Hebraisk: פלמ"ח, et akronym for Plugot Maḥatz), var en regulær operativ Haganah-kampenhed som blev etableret i Palæstina under 2. verdenskrig i 1941. Enheden var aktiv til 1948 og oprerede under Palæstinamandatet.

Enheden blev etableret af det britiske militær og Haganah med det formål at beskytte Palæstina mod truslen fra Nazi-Tyskland. Efter den britiske sejr ved El Alamein i 1942 gav briterne ordre til opløsning og afvæbning af Palmach, som medførte, at hele organisationen gik under jorden. Den britiske beslutning medførte, at finansieringen af den nu illegale organisation Palmach ophørte. Det blev besluttet, at undergrundsbevægelsen skulle være selvfinansierende ved at lade Palmach-soldaterne arbejde i kibbutzerne med blandt andet landbrugsarbejde, mod at de beskyttede kibbutzen. Palmach-soldaterne skulle hver måned udføre otte dages militærtræning, 14 dages arbejde og have syv fridage.

Mellem 1945 og 1946 udførte enheder fra Palmach flere angreb på den britiske infrastruktur, broer (blandt andet Allenby-broen 19. juni 1946), jernbaner, radar-stationer og politistationer. Aktiviteterne stoppede ikke efter den sorte sabbat (29. juni 1946), da britiske styrker udførte massearrestationer af Palmach- og Haganahledere. Palmach-enheder havde en hovedrolle i den arabisk-israelske krig 1948. Efter krigen blev Palmach overført til den nyoprettede israelske hær.

Medlemmerne af Palmach (Palmachniks) bidrog senere til at danne rygraden i den israelske hær og levere fremtrædende politikere, blandt andre general Moshe Dayan og premierminister Yitzhak Rabin.

Ekstern henvisning 

 Palmach, officiel hjemmeside (engelsk) 

Israel
Verdens bedste målmand

Verdens bedste målmand (engelsk: IFFHS World's Best Goalkeeper) er en fodboldsudmærkelse, som er uddelt årligt siden 1987, valgt af et panel fra International Federation of Football. I 2006 bestod panelet af eksperter fra 89 lande fordelt på 6 kontinenter.

Liste over "Verdens bedste målmand"

Afstemnings resulter

2014

2012

2007

2006

2005

2004

2003

2002

2001

2000

1999

Århundredes målmand 
Ved milleniumskiftet blev der lavet en afstemning om det Århundredes målmand, vinder blev Sovjetunionen's Lev Yashin.

Bedste målmand fra 1987-2011 
Dette er en top ti over de bedste målmænd fra 1987 til 2011, udført af IFFHS.

Referencer

Ekstern kilde/ henvisning 
 International Federation of Football History & Statistics

Fodboldpriser
Grubning

Grubning er  
dybdeforarbejdning af jord, der skal anvendes til kultur; landbrug, skovbrug, havebrug eller andet.
Grubning foretages ved at jorden gennemarbejdes med stål i ca. 60 cm dybde. 
Det bruges ofte efter byggeri, kørsel med store maskiner, traktose eller hvor jorden af andre grunde er "i stykker".
Formålet er at jorden luftes og løsnes, så næringsstoffer og vand kan passere og lagres i jorden. 

Der er megen diskussion i fagkredse, om grubning har en positiv effekt på udbyttet af landbrugsjord, da tilførsel af organisk materiale kan have samme forbedrende effekt.

Se også
 Jordforbedring

Markarbejde
Selma (Alabama)

Selma er en by i Alabama, USA med 20.512 indbyggere. Den er administrativt centrum for Dallas County.

Referencer

Eksternt link 
 City of Selma

Byer i Alabama
Rømme

Rømme er et traditionelt norsk mejeriprodukt. Fløde syrnes med en bakteriekultur, enten naturlig eller kunstig tilsat. Almindelige typer er lettrømme (let-rømme), med 20% fedt, og seterrømme (sæter-rømme), med 35% fedt.

Rømme bruges ofte som ingrediens i middagsretter, men bruges undertiden også på pandekager og vafler, samt til rømmegrøt.

Se også 
 Yoghurt – syrnet komælk

Syrnede mejeriprodukter
Rømmegrøt

Rømmegrøt (norsk og dansk), rømmegraut (nynorsk) eller römmegröt (svensk) er en norsk grød af rømme (piskefløde), mælk og hvedemel. Tidligere blev rømmegrøt lavet til barsel, jul og Jonsok. Opskriften varierer  i Norge: På Vestlandet med semuljegryn, på Orkdal med mindre rømme og flere gryn, på Aulestad tilsættes cremefraiche, risengryn og surmælk (som kefir). Grøden spises med sukker, kanel og (rømme)fedt eller smør. Dertil rød saft. 

Mad fra Norge
Julemad
Abdoulghani Tokhi

Abdoulghani Tokhi (født 1986 i Kandahar, Afghanistan) blev 21. oktober 2008 idømt 7 års fængsel og udvisning fra Danmark for bestandigt efter terrorlovgivningen for sin rolle i den såkaldte Glasvej-sag. Straffen blev i 2009 af Østre Landsret skærpet til 8 års fængsel. Udvisningen blev gennemført den 7. februar 2017, hvor han blev udsendt til Afghanistan.

Biografi

Opvækst 
Han er født i Kandahar i Afghanistan. Her boede han i sine første leveår, indtil han flyttede med sine forældre og fire søskende til Thailand via et FN-flygtningeprogram. Efter fem-seks år rejste familien til Danmark og flyttede til Avedøre. Hans skolegang foregik på Dansborgskolen i Hvidovre til og med 9. klasse. Efterfølgende begyndte han på Avedøre Gymnasium i 2004. Han blev bortvist af rektor i en kort periode efter at have uddelt løbesedler til skolens muslimer. Han droppede ud efter 2.G og begyndte på HF, hvor han dog også droppede ud. Efterfølgende havde han en række job, bl.a. hos De Grønne Bude og som vagt i Metroen, indtil han kom i lære som maler. Han nåede at arbejde én dag, inden han blev anholdt.

Kriminel løbebane 

Abdoulghani Tokhi er et kendt ansigt i de kriminelle kredse. Således sad flere af hans bekendte, der var involveret fra Glostrup-sagen på tilhørerpladserne, da han fik sin dom i byretten.

Glasvej-sagen 
Abdoulghani Tokhi blev dømt for terrorvirksomhed i den såkaldte Glasvej-sag. Retten lagde vægt på at der har været kontakt til al-Qaeda. Han blev idømt 7 års fængsel og udvisning fra Danmark for bestandigt. Der var enighed blandt de tre juridiske dommere, men ikke mellem de seks nævninge, og Abdoulghani Tokhi blev da også dømt for at have en underordnet rolle i sagen.
Abdoulghani Tokhis forsvarsadvokat Anders Boelskifte mente dommen var for hård, især den del, der drejer som om udvisning.
I samme sag blev pakistaneren med dansk pas, Hammad Khürshid, dømt, mens seks øvrige involverede ikke blev dømt. Straffen blev i 2009 af Østre Landsret skærpet til 8 års fængsel. Han blev efterfølgende den 10. november 2011 idømt yderligere 1 års fængsel for at have overfaldet en medfange med en kniv.

Eksterne henvisninger 

 Artikel om dommen i Byretten

Terrordømte fra Danmark
Personer fra Pakistan